Kamu bisa jelasin ke aku soal FIFA (siri permainan video) dalam bahasa melayu?

FIFA (dikenali juga sebagai FIFA Football atau FIFA Soccer) ialah siri permainan video bola sepak yang diterbitkan oleh syarikat Electronic Arts di bawah label EA Sports

FIFA Soccer pertama dikeluarkan pada 15 Julai 1993 dengan judul permainan FIFA International Soccer. FIFA Soccer ialah permainan video bola sepak pertama untuk mendapatkan lesen langsung daripada organisasi FIFA, sebuah institusi bola sepak antarabangsa. Siri FIFA terkini menampilkan pelbagai liga dari seluruh dunia dari Bundesliga Jerman, Liga Perdana Inggeris dan Football League, Serie A Itali, La Liga Sepanyol, Liga Primer Portugal, Ligue 1 Perancis, Eredivisie Belanda, Campeonato  Brasileiro Série A, Liga MX Mexico, American Major League Soccer, South Korean K-League, J-League, Liga Super Malaysia dan Australian A-League.

Setakat FIFA 18, wajah hadapan francais ini ialah Cristiano Ronaldo daripada Real Madrid. Dari FIFA 13 hingga FIFA 17, kulit depan permainan ini menggunakan wajah Lionel Messi sebagai wajah francais ini yang menggantikan Wayne Rooney yang sudah 7 kali berturut-turut muncul di kulit depan. FIFA 12 memegang rekod sebagai permainan video sukan dengan jualan terpantas dengan 3.2 juta salinan terjual pada minggu pertama. FIFA 18 yang diterbitkan pada 29 September  2017 merupakan keluaran terbaharu francais ini. Ia dikeluarkan untuk pelbagai sistem permainan seperti PlayStation 4, Xbox One, Nintendo Switch dan lain-lain.